
REFERAT
privind  asocierea dintre Municipiul Timisoara si Asociatia VivArt – Centrul de artterapie si psihologie Timisoara
           Se supune spre analiză  Comisiilor din cadrul Consiliului Local al Municipiului Timişoara  materialul întocmit de Direcţia Institutii Scolare, Medicale, Sportive si Culturale, Compartiment Scoli,  privind asocierea dintre Municipiul Timisoara si Asociatia VivArt – Centrul de artterapie si psihologie Timişoara. 
          Imobilul situat in str. Herculane nr.24, inscris in CF 429805, Timisoara, nr. top. 1917/635-637/b compus din cladire şi teren  face parte  din reţeaua şcolară  a unităţilor de învăţământ preuniversitar de stat  şi este proprietatea  publică a Municipiului Timişoara în administrarea Consiliului Local,  aparţinând  de  Şcoala Gimnazială nr.15, fiind folosit în trecut ca sala de sport.    

         Actualmente  în acest imobil nu se mai desfăşoară activităţile sportive  ale Scolii Gimnaziale nr. 15, clădirea aflându-se intr-o stare avansată de degradare.
  În urma audienţei din data de 07.02.2013, la domnul viceprimar Dan Diaconu s-a propus asocierea cu instituţia noastră, prin punerea la dispoziţie a imobilului din str. Herculane nr. 24, cu condiţia ca asociaţia sa efectueze lucrarile de renovare. 
        Prin adresa cu nr. SC2013-003624/08.02.2013, Asociaţia VivArt – Centrul de artterapie si psihologie Timişoara care este organizată şi funcţionează în baza OG. nr. 26/30.01.2000, oferind servicii de art-terapie şi psihologie, activităţi educativ-creative si activităţi de formare profesionala destinate dezvoltării bio-psiho-sociale a beneficiarilor, a solicitat asocierea pe termen lung cu Municipiul Timişoara, în vederea desfăşurării activităţii acesteia în imobilul situat în Timişoara, str. Herculane nr. 24. 
        Consiliul  Consultativ de cartier  Steaua – Fratelia  susţine  activitatea asociaţiei, considerând-o utila pentru locuitorii din zona conform  procesului verbal  al şedinţei  din data de 07.03.2013.
 Consiliul de administraţie al Şcolii Gimnaziale nr. 15 şi-a  dat acordul  pentru atribuirea  acestui spaţiu   către Asociaţia VivArt Centrul de artterapie si psihologie Timişoara conform adresei  cu nr. 343/18.06.2013.

             Asociaţia VIVART- CENTRUL DE ARTTERAPIE SI PSIHOLOGIE,  are drept scop oferirea de servicii de psihologie, art-terapie, educativ creative si activităţi de formare profesionala destinate dezvoltării  bio - psiho- sociale a beneficiarilor.
      Asociaţia VIVART- CENTRUL DE ARTTERAPIE SI PSIHOLOGIE, oferă servicii gratuite  de psihologie si art-terapie beneficiarilor care au o situaţie economica precara;                                                                                                                                                                                                                                                                                                                         
La activitatile Asociatiei  VIVART- CENTRUL DE ARTTERAPIE SI PSIHOLOGIE   participa constant elevii Scolii Generale nr. 15, de etnie rroma,  precum si locuitori ai cartierului Fratelia; 
           În prezent aceasta asociatie îşi desfăşoară activitatea intr-un alt imobil al Scolii Gimnaziale nr. 15 situat pe str. Izlaz nr. 44-46 în baza unui contract de închiriere. Deoarece acest spaţiu va fi necesar procesului de învăţământ, se impune mutarea activităţii Asociatiei VivArt- Centrul de artterapie si psihologie Timişoara în imobilul din str. Herculane nr.24.
                 Avand in vedere procesul verbal al Comisiei de analiză a spaţiilor temporar disponibile situate în imobilele instituţiilor şcolare, medicale, sportive şi culturale, aflate în proprietatea Municipiului Timişoara, constituita in baza HCLMT nr. 186/29.03.2013, din data de 12.09.2013 in care s-a avizat favorabil asocierea dintre Municipiul Timisoara si Asociatia VivArt- Centrul de artterapie si psihologie pe o perioada de 10 ani, cu posibilitate de prelungire a contractului de asociere cu acordul partilor pentru imobilul situat in str. Herculane nr.24, inscris in CF 429805, Timisoara, nr. top. 1917/635-637/b compus din cladire şi teren, in  temeiul art. 124 din Legea nr. 215/2001 privind administraţia publică locală.
       Având în vedere cele de mai sus, supunem spre  aprobare  Consiliului Local; 

   1. Asocierea dintre Municipiul Timisoara si Asociatia VivArt- Centrul de artterapie si psihologie, astfel;
         - Municipiul Timisoara va pune la dispozitie în folosinţă gratuită, pe o perioadă de 10 de ani, cu posibilitate de prelungire a contractului de asociere cu acordul partilor, imobilul compus din clădire si teren  situat pe str. Herculane nr. 24, inscris in CF 429805, Timisoara, nr. top. 1917/635-637/b, in vederea desfasurarii activitatii Asociaţiei VivArt- Centrul de artterapie si psihologie;
         - Asociatia VivArt- Centrul de artterapie si psihologie Timişoara va amenaja si conserva spaţiul situat în str. Herculane nr.24 pe toată durata asocierii pe cheltuiala sa, fara a solicita despagubiri de orice fel de la Municipiul Timisoara în vederea desfăşurării activităţilor fără scop lucrativ pentru care a fost înfiinţată;

    2. Contractul de asociere intre parti, conform Anexei 1  la prezentul referat.
    3. Asocierea intre cele doua parti intra in vigoare de la data aprobarii hotararii de consiliu local.

